Eddi İsrafilov

Eddi İsrafilov () — azərbaycanlı futbolçu. Hal-hazırda Azərbaycan Premyer Liqasında çıxış edən Neftçi klubuna məxsusdur. 2015-ci ilin yanvarında Azərbaycan millisində çıxış etməyə razılıq verib.

Həyatı
Eddi İsrafilov 2 avqust 1992-ci ildə İspaniyanın Almeriya bölgəsində Roketas de Marda anadan olmuşdur. Onun atası anqolalıdır, anası İradə İsrafilova isə azərbaycanlıdır. Atası Bakıda ali təhsil alan zaman anası ilə tanış olub. Eddi rus, ingilis və ispan dillərində danışsa da, Azərbaycan dilini bilmir.

Klub karyerası
Eddi 2005-ci ildə 13 yaşında Milanın Futbol Akademiyasına qoşuldu, ancaq iki il sonra "La Moyenera" klubuna keçdi. 2010-cu ilin yayında Eddi "Real Mursiya" komandasına qoşuldu.

Eddi komandada debütünü 8 may 2011-ci ildə etdi. O, Sequnda Divizya B-də ev oyununda meydana çıxdı, bu oyunda Eddinin komandası 2-1 hesabı ilə qalib gəldi. O Terkera Diviziyasında Real Mursiya İmperial komandası ilə bir neçə il keçirdi.

25 avqust 2012-ci ildə Eddi ilk dəfə rəsmi oyunda meydana çıxdı. "Sportinq de Qiyon" klubuna qarşı 3-2 hesabı ilə qalib gəldikləri oyunda Eddi əvəzetmədən meydana daxil oldu. 26 yanvar 2014-cü ildə o ilk qolunu vurdu. "RCD Malyorka" ilə ev oyununda fərqlənərək hesabı 2-2 etdi.

1 sentyabr 2014-cü ildə Eddi La Liqada mübarizə aparan "Qranada" klubuna icarəyə verildi. O ilk debütünü 20 sentyabrda Atletik Bilbao ilə oyunda etdi. Oyunun 62-ci dəqiqəsində Ruben Roşinanı əvəz edərək meydana daxil oldu.

Eddi İsrafilov 5 yanvar 2022-ci ildən etibarən Neftçi klubunun şərəfini qoruyur. O, Neftçinin heyətində ilk rəsmi matçını 1 fevral 2022 ci ildə Azərbaycan Kubokunda Sabah klubuna qarşı keçirib. İlk dəfə isə 18 mart 2022-ci il tarixində Neftçinin 85-ci yubileyində Qəbələyə qarşı Azərbaycan Premyer Liqasında keçirilən matçda fərqlənib. O ilk qolunu matçın 7-ci dəqiqəsində vurub.Bu qol həmin matçda onun vurduğu tək qol deyil. O həmçinin matçın 90+4-cü dəqiqəsində də fərqlənməyi bacarıb. Beləliklə, həmin matçda Eddi yalnız Neftçidə ilk qolunu vurmayıb, həm də dubl edib.

 Klub statistikası 
Son yeniləmə:8 yanvar 2015
Mənbə:
 Klub çıxışı Liqa Kubok Qitə Başqa Cəmi Mövsüm  Klub  Liqa Oyun  Qollar Oyun  Qollar Oyun  Qollar Oyun  Qollar Oyun  Qollar İspaniya Liqa Kopa del Rey Avropa Başqa Cəmi2010–11Real MursiyaSequnda Diviziya B10———10 2011–12Mursiya İmperiyalTerkera Diviziyası230———230 2012–13 Real Murcia  Sequnda Diviziyası16010——170 2013–1435210—0380 2014–15QranadaLa Liqa4030——70 Cəmi  İspaniya792500020862 Karyera cəmi792500020862

 Milli komanda karyerası 
Eddinin atası Dominqo Paskual Anqolanın paytaxtı Luandada anadan olub. Anası İradə İsrafilova isə Bakıda anadan olub. Qaydalara əsasən, o hər iki ölkənin milli komandasında, həmçinin İspaniya millisinin heyətində çıxış edə bilərdi.

2013-cü ildə Eddi Qətər millisi ilə yoldaşlıq oyunu üçün Azərbaycan milli komandasının heyətinə çağırıldı. Lakin, o, klub öhdəliklərini əsas gətirərək təklifdən imtina etdi.

2015-ci ilin yanvarında Azərbaycan milli komandasının baş məşqçisi Robert Prosineçki Eddinin milli komandanın heyətində çıxış etməyə razı olduğunu bildirdi.

 Milli komanda statistikası 
  Azərbaycan milli futbol komandasıİlBaşqaCəmiOyunQolOyunQolOyunQolOyunQolOyunQolOyunQolOyunQol201500000000100000 Cəmi00000000000000

 İstinadlar 

 Xarici keçidlər 
 BDFutbol profili
 Qranada FK profili 

Kateqoriya:Azərbaycan milli futbol komandasının oyunçuları
Kateqoriya:Legioner Azərbaycan futbolçuları
İsrafilov
Kateqoriya:Neftçi PFK oyunçuları
Kateqoriya:Azərbaycan futbolçuları
Kateqoriya:İspaniya futbolçuları
Kateqoriya:Legioner İspaniya futbolçuları
Kateqoriya:Qranada FK oyunçuları
Kateqoriya:Azərbaycanın kişi futbolçuları
Kateqoriya:İspaniyanın kişi futbolçuları
Kateqoriya:Milan FK oyunçuları
Kateqoriya:Azərbaycan Premyer Liqası oyunçuları
Kateqoriya:Tersera divizionunun oyunçuları
Kateqoriya:İspaniya ikinci B futbol divizionunun oyunçuları
Kateqoriya:La Liqa oyunçuları
Kateqoriya:İspaniya ikinci futbol divizionunun oyunçuları